L 8/2
ET
Euroopa Liidu Teataja
13.1.2022
(2)
Komisjoni rakendusmääruses (EL) 2021/405 (4) on sätestatud selliste kolmandate riikide või nende piirkondade loetelud, millest on vastavalt määruse (EL) 2017/625 artikli 126 lõike 2 punktile a lubatud liitu tuua teatavaid inimtoiduks ettenähtud loomi ja kaupu.
(3)
Loetellu kandmiseks peab kolmas riik või selle piirkond vastama määruse (EL) 2017/625 artiklis 127 sätestatud nõuetele ja delegeeritud määruse (EL) 2019/625 artiklis 4 sätestatud nõuetele.
(4)
Delegeeritud määruse (EL) 2019/625 artikli 4 punktis f on sätestatud, et komisjoni poolt heaks kiidetud jääkide kontrollimise programmi olemasolu, selle rakendamine ja sellest teatamine, kui see on asjakohane, on eeltingimus kolmandate riikide või nende piirkondade lisamiseks määruse (EL) 2017/625 artikli 126 lõike 2 punktis a osutatud loetellu.
Komisjoni otsusega 2011/163/EL (5) kiideti heaks teatavate kolmandate riikide esitatud jääkide kontrolli kavad nimetatud otsuse lisas loetletud teatavate loomade ja loomsete saaduste kohta.
(5)
Komisjoni rakendusotsusega (EL) 2021/2315 (6) tühistati Tuneesia looduslike ulukite jääkide kontrolli kava heakskiit.
Seepärast tuleks Tuneesia välja jätta rakendusmääruse (EL) 2021/405 III lisas sätestatud selliste kolmandate riikide loetelust, kust on lubatud liitu tuua teatavaid inimtoiduks ettenähtud looduslikke uluklinde.
Tuneesiat on sellest teavitatud.
(6)
Rakendusotsusega (EL) 2021/2315 kiideti heaks Ukraina kontrollikava limuste alamkategooriasse kuuluvate meritigude puhul.
Kuna Ukraina on esitanud asjakohased tõendid ja tagatised selle kohta, et ta täidab liidu õigusaktide nõudeid vesiviljelusest pärit meritigude saadetiste liitu sissetoomiseks, tuleks kõnealune kolmas riik lisada rakendusmääruse (EL) 2021/405 VIII lisas sätestatud selliste kolmandate riikide või nende piirkondade loetellu, kust on lubatud liitu tuua teatavate karpide, okasnahksete, mantelloomade ja meritigude saadetisi.
Ukrainat on sellest teavitatud.
(7)
Rakendusotsusega (EL) 2021/2315 jaotati otsuse 2011/163/EL lisas olev kategooria „vesiviljelus“ neljaks alamkategooriaks: „kalad“, „kalatooted“ (nt kaaviar), „koorikloomad“ ja „limused“.
Järjepidevuse ja selguse huvides on asjakohane muuta rakendusmääruse (EL) 2021/405 IX lisa, et täpsustada vesiviljelustoodete alamkategooriaid, mille jaoks on kolmandatel riikidel luba, kui see on asjakohane.
(8)
Rakendusotsusega (EL) 2021/2315 anti Albaania, Argentina, Bosnia ja Hertsegoviina, Falklandi saarte, Fääri saarte, Iisraeli, Jaapani, Keenia, Mani saare, Mauritiuse, Moldova, Montenegro, Põhja-Makedoonia, Serbia, Singapuri, Šveitsi, Tšiili, Tuneesia, Türgi, Uganda, Ukraina, Uruguay, Uus-Meremaa, Valgevene, Ühendkuningriigi ja vesiviljelustoodete jääkide kontrolli kavadele heakskiit muu hulgas alamkategooria „kalad“ jaoks, kui see on kohaldatav.
Seepärast on asjakohane muuta rakendusmääruse (EL) 2021/405 IX lisa, et kajastada kõnealust heakskiitu.
Kõnealuseid kolmandaid riike on sellest teavitatud.
(9)
Rakendusotsusega (EL) 2021/2315 anti Ameerika Ühendriikide, Bangladeshi, Brasiilia, Colombia, Costa Rica, Ecuadori, Filipiinide, Hiina, Hondurase, India, Indoneesia, Kanada, Lõuna-Korea, Malaisia, Maroko, Mehhiko, Myanmari/Birma, Panama, Peruu, Saudi Araabia, Sri Lanka, Tai, Taiwani ja Vietnami vesiviljelustoodete jääkide kontrolli kavadele heakskiit muu hulgas alamkategooriate „kalad“ ja „koorikloomad“ jaoks, kui see on kohaldatav.
Seepärast on asjakohane muuta rakendusmääruse (EL) 2021/405 IX lisa, et kajastada kõnealust heakskiitu.
Kõnealuseid kolmandaid riike on sellest teavitatud.
(4) Komisjoni 24. märtsi 2021. aasta rakendusmäärus (EL) 2021/405, millega kehtestatakse selliste kolmandate riikide või nende piirkondade loetelud, kust on lubatud liitu tuua teatavaid inimtoiduks ettenähtud loomi ja kaupu kooskõlas Euroopa Parlamendi ja nõukogu määrusega (EL) 2017/625 (ELT L 114, 31.3.2021, lk 118).
(5) Komisjoni 16. märtsi 2011. aasta otsus 2011/163/EL nõukogu direktiivi 96/23/EÜ artikli 29 kohaselt kolmandate riikide esitatud kavade tunnustamise kohta (ELT L 70, 17.3.2011, lk 40).
(6) Komisjoni 17. detsembri 2021. aasta rakendusotsus (EL) 2021/2315, millega muudetakse otsust 2011/163/EL nõukogu direktiivi 96/23/EÜ artikli 29 kohaselt kolmandate riikide esitatud kavade tunnustamise kohta (ELT L 464, 28.12.2021, lk 17).